**Κωστής Παλαμάς,**

**Ύστερ’ από τη ζωή**

Σαν πεθάνω, σαν το κερί θα σβήσω,
Θα πάω με τα στοιχεία, μηδέν, αχνός;
Σαν πεθάνω, σαν το κερί θα σβήσω;

Κανένας ουρανός,

κανένας ουρανός δε θα με πάρει;

Άδης κανείς δε θα με καταπιεί;
Κανένας ουρανός δε θα με πάρει;

Του πόνου μου η πηγή

θα χαθεί; Δε θα γίνει γαλαξίας;
Δε θα σύρει των άστρων το χορό;
Θα χαθεί; Δε θα γίνει γαλαξίας;

Ολάσπρο ή πορφυρό

το άστρο της ανυπόταχτης αγάπης
τη βαθιά μου ανυπόταχτη ψυχή,
Το άστρο της ανυπόταχτης αγάπης

 πώς! δε θα τη δεχτεί; […]

**Κ.Π. Καβάφης,**

**Κεριά**

|  |
| --- |
|  Του μέλλοντος οι μέρες στέκοντ’ εμπροστά μαςσα μια σειρά κεράκια αναμμένα —χρυσά, ζεστά, και ζωηρά κεράκια.Οι περασμένες μέρες πίσω μένουν,μια θλιβερή γραμμή κεριών σβησμένων·τα πιο κοντά βγάζουν καπνόν ακόμη,κρύα κεριά, λιωμένα, και κυρτά.Δεν θέλω να τα βλέπω· με λυπεί η μορφή των,και με λυπεί το πρώτο φως των να θυμούμαι.Εμπρός κοιτάζω τ’ αναμμένα μου κεριά.Δεν θέλω να γυρίσω να μη διω και φρίξωτί γρήγορα που η σκοτεινή γραμμή μακραίνει,τί γρήγορα που τα σβηστά κεριά πληθαίνουν. |
| **ΠΑΡΑΔΟΣΙΑΚΗ ΠΟΙΗΣΗ** | **ΜΟΝΤΕΡΝΑ ΠΟΙΗΣΗ** |
| **Στίχος** σταθερός αριθμός συλλαβών | ανισοσυλλαβία |
| **Στροφή** σταθερός αριθμός στίχων | Άνισος αριθμός στίχων |
| **Μέτρο** σταθερό μέτρο | απουσία σταθερού μέτρου |
| **Ομοιοκαταληξία** σταθερή ομοιοκαταληξία | ελευθερία |
| **Τίτλος** Δηλωτικός περιεχομένου | Συνυποδηλωτικός |
| **Νοηματική αλληλουχία** λογική σειρά | διαταράσσεται |
| **Θέματα / Μοτίβα** Ξεκάθαρα | Συμβολικά (λέξεις – σύμβολα) |
| **Λυρισμός** ύπαρξη λυρικής διάθεσης/έξαρση συναισθηματική | Απουσία λυρικής διάθεσης |
| **Δραματικότητα** Δραματική ένταση | Δραματικότητα/θεατρικότητα |
| **Στίξη** πλούσια στίξη |  Αστιξία/όχι πλούσια στίξη |
| **Λεξιλόγιο**  ποιητικό | καθημερινό/αντιποιητικό |
| **Σύνταξη** απλή | Πολύπλοκη /σύνθετη |